
Na temelju članka 127. Zakona o  odgoju i obrazovanju u osnovnoj i srednjoj školi („Narodne novine“ br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17 i 68/2018,  98/19, 64/20, 151/22, 155/23, 156/23) i članka 102. Statuta Strukovne škole Gospić, Školski odbor Strukovne škole Gospić na svojoj 18. sjednici održanoj 22. travnja 2026. donosi
              
O D L U K U
 O IMENOVANJU RANATELJICE
STRUKOVNE ŠKOLE GOSPIĆ

1. Barbara Tomljenović Jurković, sveučilišna specijalistica menadžmenta u javnom sektoru, iz Gospića, Silvija Strahimira Kranjčevića 3, imenuje se ravnateljicom Strukovne škole Gospić na vrijeme od pet godina. 
1. Mandat ravnateljice počinje s danom 2. rujna 2026.
2. Ova Odluka stupa na snagu nakon dobivene suglasnosti ministra Ministarstva znanosti, obrazovanja i mladih. Ako ministar ne uskrati suglasnost u roku od 15 dana od dana dostave zahtjeva za suglasnošću, smatra se da je suglasnost dana.
             
O b r a z l o ž e n j e:

Školski odbor Strukovne škole Gospić, na svojoj 15. sjednici održanoj dana 15. ožujka 2026. donio je Odluku o raspisivanju  natječaja za imenovanje ravnatelja/ice Strukovne škole Gospić.

Natječaj je objavljen u Narodnim novinama broj 30/2026 i na mrežnoj stranici Škole dana 25. ožujka 2026.

Školski odbor Strukovne škole Gospić na svojoj 16. sjednici održanoj 9. travnja 2026. utvrdio je da je u natječajnom roku zaprimljena jedna prijava kandidatkinje Barbare Tomljenović Jurković, sveučilišna specijalistica menadžmenta u javnom sektoru (u daljnjem tekstu: Barbara Tomljenović Jurković, univ. spec. oec.) iz Gospića, Silvija Strahimira Kranjčevića 3.

Školski odbor otvorio je pristiglu prijavu na natječaj, pregledao natječajnu dokumentaciju, utvrdio da kandidatkinja Barbara Tomljenović Jurković, univ. spec. oec., ispunjavaja propisane nužne uvjete za ravnateljicu školske ustanove iz članka 126. Zakona o odgoju i obrazovanju u osnovnoj i srednjoj školi i da je prijava pravovaljana i pravodobna. 

Za kandidatkinju je proveden postupak vrednovanja dodatnih kompetencija te je utvrđeno da kandidatkinja ima 3 boda (poznavanje stranog jezika, osnovne digitalne vještine i iskustvo rada na projektima). Školski odbor je utvrdio Listu kandidata s prijavljenom kandidatkinjom za ravnateljicu škole, Barbara Tomljenović Jurković, univ. spec. oec. koja je zajedno s prijavom kandidatkinje dostavljena Nastavničkom vijeću, Skupu radnika i Vijeću roditelja. 

Dana 14. travnja 2026. održana je 17. plenarna sjednica Školskog odbora na kojoj je odlučeno da će sva vijeća i Zbor radnika sjednice za predstavljanje programa rada kandidatkinje održavati zasebno prema sljedećem rasporedu:
1. Zbor radnika: 20. travnja 2026. s početkom u 14.00 sati u zbornici Škole
2. Nastavničko vijeće: 20. travnja 2026. s početkom u 14.45 sati u zbornici Škole
3. Vijeće roditelja: 21. travnja 2026. s početkom u 17.00 sati u zbornici Škole
4. Školski odbor: 22. travnja 2026. s početkom u 13.00 sati u uredu ravnateljice Škole.

Sukladno članku 127. stavku 12. Zakona o odgoju i obrazovanju u osnovnoj i srednjoj školi i članka 99. Statuta Škole, održane su sjednice Nastavničkog vijeća, Vijeća roditelja i Zbora radnika Škole, na kojima su proveli tajno glasovanje o kandidatkinji za ravnateljicu škole. 

Navedena tijela nakon provedenog tajnog glasovanja o kandidatkinji donijela su i dostavila Školskom odboru pisane Zaključke o zauzetim stajalištima o kandidatkinji za ravnateljicu Škole. 

Prema dostavljenom Zaključku zauzeto je stajalište Nastavničkog vijeća sa sjednice održane 21. travnja 2026. da je kandidatkinja za ravnateljicu Škole Barbara Tomljenović Jurković, univ. spec. oec.

Prema dostavljenom Zaključku zauzeto je stajalište Zbora radnika sa sjednice održane 21. travnja 2026. je da je kandidatkinja za ravnateljicu Škole Barbara Tomljenović Jurković, univ. spec. oec.

Prema dostavljenim Zaključku Vijeća roditelja sa sjednice održane 21. travnja 2026. zauzeto je stajalište da je kandidatkinja za ravnateljicu Škole Barbara Tomljenović Jurković, univ. spec. oec.

Školski odbor proveo je javno glasovanje o kandidatkinji za ravnateljicu Škole. 

Nakon provedenog javnog glasovanja članova Školskog odbora, na svojoj 18. sjednici održanoj 22. travnja 2026., Školski odbor je utvrdio da je kandidatkinja Barbara Tomljenović Jurković, univ. spec. oec., dobila 6 glasova od 6 prisutnih članova Školskog odbora, odnosno da je jednoglasno donijeta Odluka.

Slijedom navedenoga, Školski odbor odlučio je kako je navedeno u izreci ove Odluke.

Pouka o pravnom lijeku:

Svaki prijavljeni kandidat na natječaj ima pravo pregledati natječajnu dokumentaciju i podnijeti tužbu nadležnom sudu protiv Odluke o imenovanju ravnateljice Škole, u roku od petnaest (15) dana od dana primitka ove Odluke. Tužba se podnosi Općinskom sudu mjesno nadležnom prema sjedištu Strukovne škole Gospić.  
							              
Predsjednica Školskog odbora
Mirela Jergović, mag. educ. info. et philol. angl.

									

Dostaviti:                                         
1. Ministarstvo znanosti, obrazovanja i mladih, Donje Svetice 38, 10000 Zagreb
1. Barbara Tomljenović Jurković, univ. spec. oec., Silvija Strahimira Kranjčevića 3, 53000 Gospić
2. Ličko-senjska županija, Upravni odjel za školstvo, sport i kulturu, Dr. Franje Tuđmana 4, 53000 Gospić
      4.   Oglasna ploča Škole
5.   Pismohrana, ovdje

